Badevandstemperaturen ved kysterne svinger. Men hvorfor er det egentligt sådan? Det giver TV2 Vejret her svaret på.

Fra i dag begyndte TV2 Vejret at måle vandtemperaturerne rundt om Danmarks kyster. Badevandstemperaturen ved kysterne svinger nemlig. Det er et faktum, som flere måske har studset over. Vi har spurgt TV2 Vejrets Per Christiansen om, hvordan det kan være, at badevandstemperaturen svinger, som den gør. Den overordnede forklaring skal findes i vindretningen, fortæller Per Christiansen. Flere steder langs kysterne har TV2 Vejret allieret sig med borgere, der hver dag hjælper med at måle temperaturen på det lokale badevand. En af dem er René Abrahamsen, der bor i området ved Slettestrand. Han bader hver dag i havet, og nu måler han altså også vandtemperaturen.